

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**ՂԵԿԱՎԱՐ**

Հ Ր Ա Մ Ա Ն

25 սեպտեմբերի 2024 թվականի N 2328-Լ

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՂԵԿԱՎԱՐԻ՝ 2021 ԹՎԱԿԱՆԻ ՀՈՒՆՎԱՐԻ 19-Ի N 41-Լ ՀՐԱՄԱՆՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 13-րդ մասով, 34-րդ հոդվածի 1-ին մասով, Աշխատանքային օրենսգրքի 5-րդ հոդվածի 2-րդ մասով և 218-րդ հոդվածի 2-րդ մասով, «Քաղաքացիական ծառայության մասին» օրենքի 27-րդ հոդվածի 3-րդ մասով, ինչպես նաև Հայաստանի Հանրապետության վարչապետի 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով՝

*Հ Ր Ա Մ Ա Յ ՈՒ Մ ԵՄ՝*

1. Հայաստանի Հանրապետության սննդամթերքի անվտանգության տեսչական մարմնի ղեկավարի 2021 թվականի հունվարի 19-ի «Հայաստանի Հանրապետության սննդամթերքի անվտանգության տեսչական մարմնի աշխատանքային ներքին կարգապահական կանոնները հաստատելու և Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի՝ 2011 թվականի սեպտեմբերի 7-ի N 25 հրամանն ուժը կորցրած ճանաչելու մասին» N 41-Լ հրամանի (այսուհետ՝ Հրաման) մեջ կատարել հետևյալ լրացումները.
2. Հրամանի հավելվածը լրացնել նոր 25․4-րդ, 25․5-րդ, կետերով․

«25․4․ Աշխատանքային ժամերին աշխատանքի վայրից Տեսչական մարմնի աշխատողի ելքը ծառայողական նպատակով թույլատրվում է տեղային գործուղման թերթիկի (ձև 5) հիման վրա, ընդ որում Տեսչական մարմնում առկա գրավոր տեղեկատվության (գրություն, էլ-փոստ) դեպքում՝ Տեսչական մարմնի աշխատողի անմիջական ղեկավարի, իսկ մյուս դեպքերում՝ համակարգողի թույլտվությամբ։ Սույն կետի գործողությունը չի տարածվում Տեսչական մարմնի տեսուչների կողմից Տեսչական մարմնի ղեկավարի հրամանի կամ որոշման հիման վրա վերահսկողության և վարչական վարույթների իրականացման համար, ինչպես նաև կարանտինացման գործընթացի կազմակերպման և Հայաստանի Հանրապետության օրենսդրությամբ սահմանված կարգով համապատասխանության տեղեկանք տրամադրելու համար ծառայողական նպատակով ելքի դեպքերի վրա։

25․5․ Տեղային գործուղման թերթիկում նշված ժամերից ավել բացակայելու դեպքում Տեսչական մարմնի աշխատողը գրավոր բացատրություն է ներկայացնում անմիջական ղեկավարին։»․

2) Հրամանի հավելվածի 26-րդ կետի 2-րդ ենթակետում «Ուսումնական հաստատությունում դասավանդող» բառերը փոխարինել «Սույն ենթակետում նշված գործունեությամբ զբաղվող» բառերով․

3) Հրամանի հավելվածի 25․2-րդ, 25․3-րդ կետերը, 26-րդ կետի 1-ին ենթակետը «արձակման թերթիկի» բառերից հետո լրացնել «,տեղային գործուղման թերթիկի» բառերով։

Ձև 5

ՏԵՂԱՅԻՆ ԳՈՐԾՈՒՂՄԱՆ ԹԵՐԹԻԿ

-------------------------------------------------------------------------------------------------------- (ստորաբաժանման անվանումը)

գործուղվում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ա. հ. ա.)

20 թ. ----------- ------------------------

ժամը "-------------" մինչև ժամը "-------------"

Գործուղման հիմքը, վայրը և նպատակը`

-----------------------------------------------------------------------------------------------------------

[](http://www.arx.com/about-cosign-digital-signatures)

Ա. ՀԱՅՐԱՊԵՏՅԱՆ

2024թ. սեպտեմբերի 25

ք. Երևան